एम्बेडेड सिस्टम्स यूज़र इंटरफ़ेस विहीन-केवल एक कार्य के प्रति समर्पित- से लेकर आधुनिक कम्प्यूटर डेस्कटॉप ऑपरेटिंग सिस्टम्स के समान दिखाई देने वाले जटिल ग्राफिकल यूज़र इंटरफ़ेस तक की श्रेणी में होते हैं।
सरल एम्बेडेड सिस्टम उपकरण एक सरल मेनू सिस्टम के साथ बटनों, LEDs, ग्राफिक या कैरेक्टर LCDs (उदाहरणार्थ लोकप्रिय HD44780 LCD) का प्रयोग करते हैं।

कुछ अधिक परिष्कृत उपकरण स्पर्श संवेदनशीलता (Touch Sensing) से युक्त ग्राफिकल स्क्रीन का या स्क्रीन पर बनी बटनों (Screen-Edge Buttons) का प्रयोग करते हैं, जो लचीलापन प्रदान करने के साथ ही प्रयोग किये जा रहे स्थान में भी कमी लाती है: बटनों का अर्थ स्क्रीन के अनुसार बदल सकता है और चयन में वांछित विकल्प की ओर सूचित करने का प्राकृतिक व्यवहार शामिल होता है। हैण्डहेल्ड सिस्टम्स में अक्सर सूचक उपकरण के लिए एक "जॉयस्टिक बटन" के साथ स्क्रीन होती है।

कुछ तंत्र क्रमिक (उदा. RS-232, USB, I²C इत्यादि) या नेटवर्क (उदा. ईथरनेट) संयोजन की सहायता से दूरस्थ रूप से यूज़र इंटरफ़ेस प्रदान करते हैं। स्थापित क्लाएंट सॉफ्टवेयर तथा तारों की आवश्यकता होने के बावजूद यह पद्धति सामान्यत: अनेक लाभ देती है: एम्बेडेड सिस्टम्स की क्षमताओं को बढ़ाती है, प्रदर्शन की लागत बचाती है, BSP को सरल बनाती है, PC पर उपयोगी यूज़र इंटरफ़ेस के निर्माण की अनुमति देती है। एम्बेडेड उपकरण पर चल रहे एम्बेडेड वेब सर्वर तथा PC पर वेब ब्राउज़र में चल रहे यूज़र इंटरफेस का संयोजन (IP कैमरों और नेटवर्क रूटर्स के लिए विशिष्ट) इस दिशा में एक सुस्थापित मॉडल है।

विश्वसनीयता
प्रिएम्पटिव मल्टी-टास्किंग या मल्टी-थ्रेडिंग
यूज़र इंटरफ़ेस
सरल नियंत्रण लूप